**21.8.2017**

**Vapaaehtoisen pelastuspalvelun OHTO –järjestelmään kirjautuminen**

Toimi seuraavasti:

1. Avaa nettiselaimesi ja kirjaudu Vapaaehtoisen pelastuspalvelun sivustolle: [**https://vapepa.fi/**](https://vapepa.fi/)
2. Sivuston oikeassa yläkulmassa on teksti: **KIRJAUDU OHTOON** 🡪 **kaksoisklikkaa sitä**
3. [Lue sivun oikeassa laidassa oleva rekisteriseloste]
4. **Klikkaa sanaa REKISTERÖIDY**
5. **Kirjoita avautuvaan laatikkoon puhelinnumerosi**
6. Napsauta **TILAA –laatikkoa**
7. Saat hetken kuluttua (5 – 60 sekuntia) antamaasi puhelinnumeroon **koodiluvun joka tulee kirjoittaa kenttään rekisteröintikoodi**
8. Kaksoisnapsauta **JATKA -painiketta**
9. Nyt kun olet kirjautunut sisään OHTO-järjestelmään niin **voit kirjata avautuvaan järjestelmän sivuun omat tietosi.**
10. **Muista painaa REKISTERÖIDY -laatikkoa ennen sivustolta poistumista.**

Kun nyt olet kirjautunut ensimmäisen kerran sisään järjestelmään niin käy vielä testaamassa että kaikki toimii **kirjautumalla järjestelmään sisään uudelleen**. Käyttäjätunnus on sähköpostiosoitteesi ja salasana on se minkä juuri olet antanut.

**Samalla voit täydentää omat tietosi loppuun seuraavalla tavalla:** Kaksoisklikkaa OMAT TIEDOT –laatikossa näkyvää kynää, jolloin aukeaa näkymä johon voit täydentää tietoja

**HUOM!** Toivottavaa on, että merkkaat väkäsen seuraaviin alla oleviin kohtiin:

**Aktiivinen**  
 Aktiivinen tarkoittaa sitä, että olet mukana Vapepa:n toiminnassa ja   
  
 **Hälytysryhmäni ylläpitäjä saa päivittää tietojani**Yllä oleva tarkoittaa sitä, että tarvittaessa itsesi lisäksi hälytysryhmän ylläpitäjä saa päivittää tietoja  
(Hälytysryhmän ylläpitäjänä vain minä –X . X–pääsen tarvittaessa käsiksi ko. tietoihin. Ellet halua antaa tätä oikeutta minulle niin älä laita väkästä ja tämän jälkeen muutoksia voi tehdä itsesi lisäksi vain järjestelmän ylemmillä statuksilla varustetut hallinnoijat

Jos puhelinnumerosi on salainen niin ensimmäisen puhelinnumeron voi merkitä salaiseksi ja se toimii järjestelmässsä, mutta pysyy salaisena. Toista numeroa ei voi salata.

Järjestelmän hallinnoija toivoo, että syntymäaika merkittäisiin, jotta he saavat kuvan Vapepalaisten ikäjakaumasta.

Roolin määrittelee hallinnoija.

Lopuksi paina ylälaidassa olevaa sinistä **TALLENNA** –painiketta.

Ohjeen laatinut 2017 Veli-Pekka Kurki, kiitokset hänelle.

**Ohton hälytysviestit ja hälytyksen kuittaaminen 21.8.2017**

Hälytyksen tullen järjestelmä lähettää jokaiselle hälytysryhmän jäsenelle tekstiviestihälytyksen, esimerkiksi:  
**Operaatio nro 352/Etsintä/Rovaniemi/Vanttausjärvi. Kuittaus:352 ok/ei/pm** **hh.mm**(Hälytysviestin ja kuittausten alussa mainitaan aina kyseisen operaation **vaihtuva operaationumero**/ Tehtävätyyppi/ Paikkakunta/Kokoontumisajankohta/Viestin kuittausohje)

**Ryhmän jokainen jäsen kuittaa saamaansa hälytysviestin oman sen hetkisen tilanteensa mukaisesti vastaamalla viestiin:**

* **147 ok** (pääsen tulemaan), jolloin järjestelmä lähettää paluuviestin, jossa vahvistetaan tuleminen, kerrotaan kokoontumispaikan tarkka osoite sekä tarkennuksia tehtävään, esim. tuntomerkkejä: **147/Tulossa/Päämajantie 6, Kauhava (Ylihärmä)/Kadonnut lapsi 6v. Punainen polkupyörä.**
* **147 ei** (en pääse tulemaan), paluuviesti: **Et pääse operaatioon. Kiitos ilmoituksestasi**
* **147 pm 18.30**(pääsen myöhemmin, kellonaika), paluuviesti: **Saavut klo.18.30/Päämajantie 6…**

Ok tai pm-vastausten perään voit halutessasi lisätä lyhyen, vapaamuotoisen tiedotteen operaation johdolle esim. **147 ok Hälytyskoira**, tai **147 pm 18.00 Maastopyörä** tms.

**Tehtävänaikaiset viestit tulevat kaikille omaan puhelimeen:** Operaation (etsinnän) lopettaminen tai keskeyttäminen, johtopaikan siirtyminen, lisätiedot ja tarkennukset tehtävästä ym. Järjestelmä lähettää myös valmiushälytys ja valmiusharjoitus-viestejä. Valmiushälytyksessä tiedotetaan mahdollisesta tehtävästä etukäteen ja kartoitetaan saatavia resursseja, valmiusharjoitus-viesteillä tiedotetaan harjoituksesta.

**Hälytykseen tulee aina vastata ja kuitata hälytys**, vaikka sen huomaisi vasta myöhemmin. Jos avuntarve on edelleen olemassa, järjestelmä lähettää kokoontumispaikan osoitteen ja tehtävän tarkennuksen. Jos tilanne on päättynyt, järjestelmä ilmoittaa myös siitä. Tehtävän kuluessa saapuvia tarkentavia viestejä ei kuitata, ainoastaan ensimmäinen hälytysviesti kuitataan.

Hälytysviesti tulee aina samasta numerosta **040 456 3670**. Tähän numeroon ei voi soittaa.

**Ongelmissa yhteys OHTO-kummiin:**

**Tanja Sälevä Reijo Köngäs**

[**tanjasaleva@gmail.com**](mailto:tanjasaleva@gmail.com)[**reijo.kongas@gmail.com**](mailto:reijo.kongas@gmail.com)

**044 3307427 040 5316763**